Source: https://pori.cloudnc.fi/fi-FI/Toimielimet/Ympaumlristouml_ja_lupapalveluiden_lautakunta/Kokous_2462020/Avohakkuuttomasta_kuntametsien_hoidosta_(54689)
Timestamp: 2020-07-11 23:41:28+00:00

Document:
Avohakkuuttomasta kuntametsien hoidosta, valtuustoaloite | Pori
Avohakkuuttomasta kuntametsien hoidosta, valtuustoaloite
Ympäristö- ja lupapalveluiden lautakunta, kokous 24.6.2020
§ 74 Avohakkuuttomasta kuntametsien hoidosta, valtuustoaloite
PRIDno-2019-685
Seppo Salonen, yksikön päällikkö, suunnittelu- ja kehittämisyksikkö, seppo.salonen@pori.fi
Vihreiden valtuustoryhmän aloitteessa (Pori 2320/2018) esitetään, että Pori luopuu avohakkuista ja muista voimaperäisistä metsätaloustoimista ja siirtyy metsien jatkuvan kasvatuksen menetelmiin. Aloitteessa esitetään myös, että Pori määrittelee metsänhoidon päätavoitteeksi luonnon monimuotoisuuden säilyttämisen sekä monipuolisten virkistysmetsien tarjoamisen asukkaille. Aloitteen mukaan vastuullinen kunta tarjoaa asukkailleen mahdollisuuden virkistyä lähimetsissä, kantaa vastuuta luonnon monimuotoisuuden säilymisestä ja vesistöjensä tilasta sekä toimii ilmastovastuullisesti.
Valtuustoaloite on kokonaisuudessaan esityslistan liitteenä.
Kaupunginhallitus on päättänyt pyytää aloitteesta teknisen toimialan infrayksikön sekä ympäristö- ja lupapalveluiden lausunnot. Tekninen lautakunta on antanut lausunnon kokouksessaan 12.5.2020 (§ 99).
Ympäristö- ja lupapalveluiden lautakunta lausuu aloitteesta seuraavaa:
Porin kaupungin omistamat talousmetsät ja taajamametsät ovat Teknisen toimialan infran kunnossapidon vastuulla. Kaupungin saa metsien myyntituloja vuosittain noin 0,6 – 0,8 miljoonaa euroa.
Metsien käytöllä voidaan taloudellisten tuottojen lisäksi edistää virkistyskäyttömahdollisuuksien ja luonnon monimuotoisuuden lisääntymistä. Ajankohtaisia tavoitteita metsien hoidossa ovat hiilivarastojen lisääminen ja ilmastopäästöjä kompensointi hiilinielujen avulla. Näihin päämääriin on Pori Hinku-kuntana sitoutunut, ja päämääränä on olla hiilineutraali kunta vuonna 2030. Harjoitettavalla metsätaloudella on merkitystä myös vesistöpäästöjä vähentävänä ja ravinnekierrätystä tukevana toimintana.
Avohakkuista ja muista voimaperäisistä metsätaloustoimista luopuminen ja siirtyminen jatkuvan kasvatuksen menetelmään Porin kaupungin metsätaloudessa on hyvä ja kannatettava aloite. Pysyvien muutosten aikaansaaminen edellyttää monien tavoitteiden yhteensovittamista ja se vaatii sellaisen strategiatason ohjelman laatimista, jossa määritellään yleiset periaatteet metsien hoidolle ja käytölle, sekä pitkän aikavälin tavoitteet ja tarvittavat toimenpiteet.
Valtuustoaloite avohakkuista pidättymiseksi.pdf (pdf, 10 kt)
§ 64 Hallintosäännön muuttaminen
§ 65 Kokouspäivät syksyllä 2020
§ 66 Ympäristö- ja lupapalveluiden toimialan talous- ja henkilöstöraportti tammi-toukokuu 2020
§ 67 Saatavien kirjaaminen luottotappioiksi, ympäristö- ja lupapalveluiden toimiala 2020
§ 68 Ympäristötarkastajan viran perustaminen
§ 69 Täyttölupapyyntö, ympäristöinsinöörin viransijaisuus
§ 70 Terveystarkastajan viran 53115008 täyttäminen
§ 71 Tarkastusinsinöörin viran täyttäminen
§ 72 Ilmastohätätilan julistaminen Porin kaupunkiin, lausunto valtuustoaloitteesta
§ 73 Selityksen antaminen korkeimmalle hallinto-oikeudelle purkuhakemuksen johdosta, Lattomeren viljelysaukean kuivatusyhtiö
§ 75 Kokemäenjoen suiston ja Preiviikinlahden hoito- ja käyttösuunnitelmien edistäminen, valtuustoaloite
§ 76 Oikaisuvaatimus, Osoitenumerointi, Tuulikyläntie 100-104
§ 77 Oikaisuvaatimus toimenpidelupa-asiassa 413-408-5-68
§ 78 Tiedoksi merkittävät asiat
§ 79 Tiedoksi merkittävät viranhaltijapäätökset

References: § 74

§ 64

§ 65

§ 66

§ 67

§ 68

§ 69

§ 70

§ 71

§ 72

§ 73

§ 75

§ 76

§ 77

§ 78

§ 79